OzLabs/hebrew-wiki-articles huggingface dataset:
עלווית עבת-מקור

עַלְוִית עֲבַת-מַקּוֹר (שם מדעי: Phylloscopus schwarzi) היא מין של ציפור שיר קטנה בסוג עלווית (לשעבר ממשפחת הסבכיים, כיום במשפחה נפרדת: Phylloscopidae; כאשר הסבכיים משמשים כעל-משפחה)<ref>Alström, Per (2006): "[http://www.actazool.org/downloadpdf.asp?id=5099 Species concepts and their application: insights from the genera Seicercus and Phylloscopus] ".</ref> <ref></ref> המקננת בסיביר, ונודדת וחורפת בדרום-מזרח אסיה.

בישראל היא מזדמנת נדירה ביותר עם שתי תצפיות מאושרות בלבד עד היום: הראשונה נתפסה במהלך טיבוע ציפורים בשבעה באוקטובר 1982 במעגן מיכאל, והשנייה נצפתה וצולמה במשאבי שדה תשע שנים מאוחר יותר באותו תאריך בדיוק, בשבעה באוקטובר 1991.<ref></ref>

== טקסונומיה ואטימולוגיה ==
שם הסוג Phylloscopus הוא מיוונית עתיקה, מהמילים phullon, "עלה", ו- skopos, "מחפש" (מ- skopeo, "לצפות"). שם המין הספציפי schwarzi מנציח את האסטרונום הגרמני לודוויג שוורץ (1822–1894).<ref name="job2"></ref>

זהו מין מונוטיפי, כלומר לא תוארו תת-מינים שונים.<ref name=":1"></ref>

== תיאור ==
זוהי עלווית הדומה בגודלה לעלווית אפורה, אורכה כ-11.5–12.5 ס"מ. לבוגר יש גב חום ללא פספוס וחלקים תחתונים צהבהבים. יש לה פס-גבה בולט ארוך מאוד בצבע לבנבן, והמקור המחודד עבה יותר מזה של העלווית הכהה הדומה לה. הרגליים חיוורות יותר מאלו של האחרונה, ואצבעות הרגליים נראות גדולות, מה שמשקף את אורח החיים הקרקעי יותר של עלווית זו. הזוויגים זהים, כמו אצל רוב העלוויות, אבל פרטים צעירים בעלי יותר צבע צהוב בחלקים התחתונים. הקריאות הן "צ'יק" רך.<ref name="Witherby"></ref> כמו רוב העלוויות, היא אוכלת חרקים.

== תפוצה ובית גידול ==
העלווית עבת-המקור מקייצת ומקננת בחלקים הדרומיים של מרכז ומזרח סיביר ומזרחה עד לקוריאה ומנצ'וריה. זהו מין נודד המעביר את החורף בבנגלדש, קמבודיה, לאוס, מיאנמר ותאילנד. באזורי הקינון שלה, העלווית נמצאת ביערות נשירים פתוחים עם מעט סבך ושולי חורש עבותים, לעיתים קרובות ליד מקורות מים. באזורי החריפה שלה היא מצויה בשולי של יערות, אזורי שיחים צפופים ומקומות עבותים ליד חורש. עלווית זו נוטה לנדוד עד למערב אירופה באוקטובר, על אף שהיא נאלצת לגמוע מרחק של 3000 ק"מ משטחי הקינון שלה. היא תועדה ממצפה הציפורים בקופלנד במחוז דאון, צפון אירלנד, שם היא תועדה לראשונה עבור צפון אירלנד בשנת 2008.<ref>Leonard, K. 2008 Annual Report for 2008. </ref> היא מזדמנת נדירה גם בהלגולנד.<ref name="Witherby" />

=== קינון ===
הקן ממוקם נמוך בתוך שיח והתטולה מכילה כחמש ביצים. יש להן צבע אפרפר מנומר ומפוספס בסימנים עדינים בחום-זית, המפוזרים באופן שווה על פני השטח וכמעט מסתירים את צבע הבסיס. גודלן כ-17 על 13 מ"מ.<ref name="Witherby" />

== סטטוס ==
למין זה טווח תפוצה נרחב, ומגמות האוכלוסייה מוערכות כיציבות, ולכן המין אינו מוגדר כמתקרב לסף פגיעות, ומסווג ברמת סיכון "ללא חשש" על-ידי האיגוד הבינלאומי לשימור הטבע ומשאבי הטבע (IUCN).<ref name=":12"></ref>

== קישורים חיצוניים ==

* [https://ebird.org/species/radwar1 תצפיות, קטעי וידאו, תמונות וקולות של עלווית הרים], באתר eBird
* [https://xeno-canto.org/species/Phylloscopus-schwarzi הקלטות אודיו של עלווית הרים], באתר xeno-canto

== הערות שוליים ==

קטגוריה:עלווית
קטגוריה:רוסיה: עופות
קטגוריה:מונגוליה: עופות
קטגוריה:קוריאה הצפונית: עופות
קטגוריה:קוריאה הדרומית: עופות
קטגוריה:סין: עופות
קטגוריה:וייטנאם: עופות
קטגוריה:לאוס: עופות
קטגוריה:קמבודיה: עופות
קטגוריה:תאילנד: עופות
קטגוריה:מיאנמר: עופות
קטגוריה:הממלכה המאוחדת: עופות
דוכסות מקלנבורג

דוכסות מקלנבורג (בגרמנית: Herzogtum Mecklenburg) הייתה דוכסות בתוך האימפריה הרומית הקדושה, הממוקמת באזור מקלנבורג. היא התקיימה במהלך ימי הביניים המאוחרים ובתקופה המודרנית המוקדמת, מ-1471 עד 1520, וכן מ-1695 עד 1701. בירתה הייתה שוורין.

== היסטוריה ==
המדינה הוקמה בשנת 1471, כאשר הדוכס היינריך הרביעי, איחד את הדוכסויות מקלנבורג-שטארגארד ומקלנבורג-שוורין.<ref>Friedrich Wigger, [https://web.archive.org/web/20120208091810/http://portal.hsb.hs-wismar.de/pub/lbmv/mjb/jb050/350367779.html Stammtafeln des Großherzoglichen Hauses von Meklenburg] in Verein für Mecklenburgische Geschichte und Altertumskunde: Jahrbücher des Vereins für Mecklenburgische Geschichte und Altertumskunde. Vol. 50 (1885), p. 111-326.</ref> המדינה התקיימה עד 7 במאי 1520, אז חולקה לדוכסות מקלנבורג-גיסטרו ומקלנבורג-שוורין.<ref>Gustav Hempel: [https://books.google.de/books?id=_2UAAAAAcAAJ&pg=RA1-PA53&dq=Neubrandenburg+Hausvertrag#v=onepage&q&f=false Geographisch-statistisch-historisches Handbuch des Meklenburger Landes]. Frege, Güstrow 1837, p. 52–53.</ref><ref>Georg Christian Friedrich Lisch, [http://mvdok.lbmv.de/resolve/id/mvdok_document_00001147 Die Reformation zu Malchin] (Aufsatz 4, Bd. 16), Schwerin, 1851, p. 98.</ref> היא הוקמה מחדש ב-1695, עם איחודן של מקלנבורג-גיסטרו ומקלנבורג-שוורין ופרידריך וילהלם הפך לדוכס. בשנת 1701, היא חולקה לדוכסות מקלנבורג-שוורין ומקלנבורג-שטרליץ.<ref></ref>

== רשימת שליטים ==
=== הקמה ראשונה ===
* היינריך הרביעי ויוהאן השישי (1471–1472)
* היינריך הרביעי (1472–1477)
* מגנוס השני, אלברכט השישי ובלתזאר (1477–1483)
* מגנוס השני ובלתסאר (1483–1503)
* בלתזאר, אריך השני, אלברכט השביעי והיינריך החמישי (1503–1507)
* אריך השני, אלברכט השביעי והיינריך החמישי (1508)
* אלברכט השביעי והיינריך החמישי (1508–1520)

=== הקמה שנייה ===
* פרידריך וילהלם (1695–1701)

== הערות שוליים ==

קטגוריה:מדינות האימפריה הרומית הקדושה
קטגוריה:דוכסויות גרמניות
קטגוריה:מדינות לשעבר באירופה
דוכסות מקלנבורג-שטארגארד

דוכסות מקלנבורג-שטארגארד (בגרמנית: Herzogtum Mecklenburg-Stargard), הידועה גם בשם מקלנבורג-שטארגארד, וגם כדוכסות שטארגארד הייתה דוכסות מחוז פיאודלית במקלנבורג בתוך האימפריה הרומית הקדושה. בירתה הייתה בורג שטארגארד. היא נשלטה על ידי בית מקלנבורג.

== היסטוריה ==
המדינה הוקמה ב-1352 מחלק מדוכסות מקלנבורג-שוורין, והתקיימה עד 1471, אז שולבה בדוכסות מקלנבורג.<ref>Friedrich Wigger, [https://web.archive.org/web/20120208091810/http://portal.hsb.hs-wismar.de/pub/lbmv/mjb/jb050/350367779.html Stammtafeln des Großherzoglichen Hauses von Meklenburg] in Verein für Mecklenburgische Geschichte und Altertumskunde: Jahrbücher des Vereins für Mecklenburgische Geschichte und Altertumskunde. Vol. 50 (1885), p. 111-326.</ref>

החלק העיקרי של דוכסות מקלנבורג-שטארגארד כלל את הלורדות של שטארגארד באזור כיום של מדינת מקלנבורג-מערב פומרניה, באזור הגבול בין ברנדנבורג, פומרניה ומקלנבורג. הלורדות נקראה על שם הטירה מימי הביניים בשטארגארד. אזורים קטנים יותר היו שטרנברג והאלדנבורג עם הארץ ההיסטורית Ture.

== שליטים ==
:* יוהאן הראשון (1352–1392/93)
:* אלברכט הראשון (1392/93–1397)
:* יוהאן השני (1392/93–1416)
:* אולריך הראשון (1392/93–1417)
:* יוהאן השלישי (1416–1438)
:* אלברכט השני (1417–1421/23)
:* היינריך הראשון (1417–1466)
:* אולריך השני (1466–1471)

== הערות שוליים ==

קטגוריה:מדינות האימפריה הרומית הקדושה
קטגוריה:דוכסויות גרמניות
יחסי אזרבייג'ן–לבנון

יחסי אזרבייג'ן–לבנון הם היחסים הבילטרליים שבין הרפובליקה של אזרבייג'ן לבין הרפובליקה הלבנונית.

== יחסים דיפלומטיים ==
ב-30 בדצמבר 1991 לבנון הכירה בעצמאות של אזרבייג'ן, שקיבלה עצמאות מברית המועצות מספר חודשים קודם לכן.

ב-18 בספטמבר 1992 שתי המדינות חתמו על פרוטוקול כינון היחסים הדיפלומטיים ביניהן.

ב-26 בדצמבר 1997, שגריר אזרבייג'ן במצרים הגיש את כתב האמנתו גם בלבנון.

ב-5 באוקטובר 2015 מונה לראשונה שגריר אזרבייג'ן בלבנון.

== פעילות חזבאללה באזרבייג'ן ==
מרבית האוכלוסייה באזרבייג'ן היא שיעית, דבר שמושך תשומת לב מצד החזבאללה. במהלך השנים, עקב המתיחות בין אזרבייג'ן ואיראן, התומכת של חזבאללה, הואשם החזבאללה בפגיעה באינטרסים של אזרבייג'ן. מספר סוכנים של החזבאללה נעצרו באזרבייג'ן לאורך השנים

== הסכמים שנחתמו בין המדינות ==
לאורך השנים אזרבייג'ן ולבנון חתמו על מספר הסכמים משותפים, ביניהם:
*הסכם לקידום ולהגנה הדדית על השקעות זרות. הסכם זה אושרר באזרבייג'ן ב-4 בדצמבר 1998.
*הסכם תעבורה אווירית. נכנס לתוקף ב-8 במאי 1999.
*הסכם לסיוע הדדי בענייני ייבוא. נכנס לתוקף ב-1 במאי 1999.
*הסכם לשיתוף פעולה כלכלי. נכנס לתוקף ב-8 במאי 1999.

== מסחר ==
בשנת 2018, היקף הייצוא של אזרבייג'ן ללבנון עמד על 2.4 מיליון דולר. באותה שנה, שווי הסחורות שייצאה לבנון לאזרבייג'ן עמד על 16.8 אלף דולר, בעיקר סוכר ומוצרים ממותקים.

== הערות שוליים ==
יורי ינקלביץ'

יורי ינקלביץ (ברוסית: Юрий Исаевич Янкелевич) (7 במרץ 1909 - 22 בספטמבר 1973) <ref></ref> היה פדגוג כינור סובייטי ידוע שלימד וירטואוזים רבים מפורסמים בעולם במהלך כהונתו הארוכה בקונסרבטוריון במוסקבה .

== ביוגרפיה ==
יורי ינקלביץ' נולד בבזל, שווייץ. אביו, אייסי לאונטיביץ' ינקלביץ', עורך דין ידוע, היה ממייסדי החברה הפילהרמונית של אומסק. בשנות נעוריו באומסק יורי למד עם תלמידו של ליאופולד אור, אניסים ברלין, <ref></ref> סבה של נטליה גוטמן.

בשנת 1923 התקבל ינקלביץ' לקונסרבטוריון לנינגרד, כתלמיד בכיתתו של חוהנס נלבנדיאן (גם הוא תלמידו של לאופולד אור). על סיום לימודיו של יענקלביץ' העיר המלחין אלכסנדר גלזונוב : "קריירה של כנר וירטואוז בהחלט תהיה הייעוד שלו". בשנת 1932 סיים את לימודיו בקונסרבטוריון במוסקבה בהדרכת פרופסור אברם ימפולסקי, וסיים את תואר הדוקטור בשנת 1937. בין השנים 1930–1937 היה עוזר מאסטר בתזמורת הפילהרמונית של מוסקבה, ולאחר מכן התרכז בעיקר בפעילויות פדגוגיות. מאז 1934 לימד בבית הספר לקונסרבטוריון מוסקבה, בקולג' הקונסרבטוריון של מוסקבה ובחטיבה הבכירה של קונסרבטוריון מוסקבה (תחילה כעוזרו של ימפולסקי, ואחר כך הוביל את הסטודיו שלו, ולבסוף הפך לראש החוג לכינור). הוא גם התמסר ללימודי תיאוריה של נגינה בכינור, ויצר סדרה של פרסומים מתודולוגיים.

בספטמבר 1973 ינקלביץ' נפטר במוסקבה.

== תלמידים ידועים ==
* ויקטור טריקטוב
* רובין אהרוניאן
* איליה גרוברט
* גריגורי זילין
* לאוניד קוגן
* מיכאל קופלמן
* בוריס בלקין
* אלברט מרקוב
* נלי שלניקובה
* ולדימיר לנדסמן
* לבון אמברצומיאן
* טראס גבורה
* אלכסנדר ברוסילובסקי
* מיכאל בצרקני
* דורה שוורצברג
* וושה סטפנוביץ'-גרופמן
* אווה גרובין

== הערות שוליים ==

קטגוריה:מורים למוזיקה
קטגוריה:יהודים רוסים
קטגוריה:סגל הקונסרבטוריון של מוסקבה
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1909
קטגוריה:סובייטים שנפטרו ב-1973
טיבור נילשי

טיבור נילשי (בהונגרית: Nyilasi Tibor; נולד ב-18 בינואר 1955), הוא כדורגלן עבר הונגרי ששיחק בעמדת הקישור ההתקפי.

== קריירה ==
נילשי החל לשחק בקבוצת הנוער של מועדון פרנצווארוש ההונגרי, שם אומן על ידי גיולה ראקוסי. בין השנים 1971 ל-1974 הוא כבש 54 שערים ב-65 משחקים. במסגרת הקבוצה הבוגרת הוא זכה בשני תוארי ליגה ובשלושה גביעי הונגריה וב-1981 הוא היה מלך השערים בליגה ההונגרית, ואף זכה בנעל הכסף האירופית (נחשב למקום 2 בנעל הזהב האירופית). הוא אף הופיעה עם פרנצווארוש במסגרת בגמר גביע אירופה למחזיקות גביע ב-1975. 

ב-1983 הצטרף לאוסטריה וינה עמה זכה בשלושה תוארי ליגה רצופים והיה מלך השערים של הליגה האוסטרית ב-1984.

נילשי שיחק בנבחרת הונגריה עמה השתתף במונדיאלים של 1978 ו-1982, בהם הבקיע שני שערים בחמישה משחקים. 

לאחר פרישתו אימן את פרנצווארוש בשתי קדנציות שונות. הוא אף שימש בתור מנהלה המקצועי. לאחר מכן עבד כפרשן כדורגל בערוץ הספורט ההונגרי, "SPORT TV".

==תארים==
===קבוצתיים===
פרנצווארוש
* ליגת העל ההונגרית: 1975/76, 1980/81
* הגביע ההונגרי: 1973/74, 1975/76, 1977/78

אוסטריה וינה
* הבונדסליגה האוסטרית: 1983/84, 1984/85, 1985/86
* הגביע האוסטרי: 1985/86

===אישיים===
* מלך השערים של ליגת העל ההונגרית: 1980/81
* נעל הכסף האירופית: 1980/81
* מלך השערים של גביע אופ"א: 1983/84

===מאמן===
פרנצווארוש
* ליגת העל ההונגרית: 1991/92
* הגביע ההונגרי: 1990/91, 1992/93, 1993/94

== קישורים חיצוניים ==

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:כדורגלני פרנצווארוש
קטגוריה:כדורגלני אוסטריה וינה
קטגוריה:כדורגלני נבחרת הונגריה
קטגוריה:הונגרים שנולדו ב-1955
אוסטרלוהאינה

אוסטרלוהאינה (שם מדעי: Australohyaena; מילולית: "צבוע דרומי") הוא סוג נכחד של יונק קדום ממשפחת הבוריהאיניים שמסדרת הספרסודונטה, אשר התקיים במש סוף האוליגוקן שלפני 25 מיליון שנה. סוג זה תואר ב-2015 ונכלל בו מין יחיד - Australohyaena antiqua, שפירושו: "עתיק".

המאובנים שלו התגלו בארגנטינה בין המחזוות צ'ובוט וסנטה קרוז ב-1894 בידי החוקר פלורנטינו אמחינו , ואלה כללו רק שרידי מספר שיניים, אך הוא נחשב לבן סוג קרוב - Pharsophorus. רק ב-2014 נמצאה גולגולת שלמה שלו והוא הוגדר כסוג עצמאי ממשפחת הבוריהאיניים הטורפים.

טורף זה היה דומה לבוריהאינה אך היה נוקשה וגדול יותר והגיע עד למשקל 70 ק"ג. הוא היה בעל חוטם קצר, לסתות חזקות כשהלסת העליונה הייתה משופעת מעט מטה והיו לו ניבים גדולות וטוחנות רחבות אך קטנות יחסית שהתאימו לשבירת עצמות, בדומה לצבוע מודרני. כמו כן היה לו שיפוע גולגולתי שעזר לעוצמת נשיכה חזקה מאוד. מבנה השיניים גם מרמז שהיה היפרקרניבור מובהק.

==קישורים חיצוניים==

==הערות שוליים==

קטגוריה:בעלי חיים שתוארו ב-1894
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-2015
קטגוריה:בוריהאיניים
קטגוריה:יונקים שחיו באוליגוקן באמריקה הדרומית
קטגוריה:מגה-פאונה של הפלאוגן באמריקה הדרומית
יוסוף נדאישימייה

יוסוף ניאנגה נדאישימייה (בצרפתית: Youssouf Nyange Ndayishimiye; נולד ב-27 באוקטובר 1998 בבוג'ומבורה שבבורונדי) הוא כדורגלן בורונדי המשחק בעמדת הבלם בקבוצת ניס מליגת העל הצרפתית ובנבחרת בורונדי.

== קריירת מועדונים ==
נדאישמייה החל את הקריירה המקצוענית שלו בקבוצת איגלה נויר מליגת העל הבורונדית.

ב-30 בינואר 2020 חתם נדאישמייה בייני מלטיהספור מליגת העל הטורקית. הוא ערך 27 הופעות ליגה במדי המועדון, בהן הבקיע שלושה שערים. ב-1 בפברואר 2021 חתם נדאישימייה באיסטנבול בשאקשהיר מליגת העל הטורקית. הוא ערך 58 הופעות ליגה במדי המועדון, בהן הבקיע חמישה שערים.

ב-25 בינואר 2023 חתם נדאישימייה על חוזה לארבע שנים וחצי בניס מליגת העל הצרפתית.

== קריירה בינלאומית ==
ב-11 במרץ 2017 ערך נדאישימייה את הופעת הבכורה שלו בנבחרת בורונדי, בניצחון 7-0 על נבחרת ג'יבוטי במשחק ידידות. ב-15 בנובמבר 2020 הבקיע את שער הבכורה שלו בנבחרת, בניצחון 3-1 על נבחרת מאוריטניה במסגרת מוקדמות גביע אפריקה לאומות 2021.

== קישורים חיצוניים ==

== הערות שוליים ==

קטגוריה:כדורגלנים בורונדים
קטגוריה:בלמי כדורגל בורונדים
קטגוריה:כדורגלני ייני מלטיאספור
קטגוריה:כדורגלני איסטנבול בשאקשהיר
קטגוריה:כדורגלני ניס
קטגוריה:כדורגלני נבחרת בורונדי
קטגוריה:ספורטאים זרים בטורקיה
קטגוריה:ספורטאים זרים בצרפת
קטגוריה:בורונדים שנולדו ב-1998
טבלת עירור

באלקטרוניקה ספרתית, טבלת עירור (או טבלת אמת הפוכה) היא טבלה המציגה את הכניסות המינימליות הנחוצות על מנת להעביר מערכת למצב מסוים (במילים אחרות, כדי "לעורר" אותה למצב הבא) כאשר המצב הנוכחי ידוע. טבלת עירור דומה לטבלת אמת ול, אך היא מציגה את הנתונים כך שהמצב הנוכחי והמצב הבא נמצאים זה לצד זה בימין הטבלה, והקלט הדרוש כדי לגרום לשינוי המצב הרצוי מוצג בשמאל הטבלה.

== טבלאות עירור של דלגלגים ==
על מנת למלא את טבלת העירור של דלגלג (פליפ פלופ), צריך לכתוב את המצב הנוכחי, Q(t), ואת המצב הבא, Q(t + 1), עבור כל המקרים האפשריים (למשל, 00, 01, 10 ו-11) ולאחר מכן למלא מהו הקלט המתאים כדי שהפליפ פלופ יעבור ("יעוֹרַר") למצב Q(t + 1) הרצוי.

=== פליפ פלופ T ===
{| class="wikitable" border="1"
! colspan="2" |מצבים
! colspan="1" | קלט
|-
! נוכחי
! הבא
! T
|-
| 0
| 0
| 0
|-
| 0
| 1
| 1
|-
| 1
| 0
| 1
|-
| 1
| 1
| 0
|}
המשוואה האופיינית של פליפ פלופ T היא <math>Q(\text{next}) = TQ' + T'Q = T \oplus Q</math>.<ref name="Berkeley">http://www-inst.eecs.berkeley.edu/~cs150/sp98/lectures/week2_2/sld020.htm</ref>

=== פליפ פלופ SR ===
{| class="wikitable" border="1"
! colspan="2" |מצבים
! colspan="2" | קלטים
|-
! נוכחי
! הבא
! R
! S
|-
| 0
| 0
| X
| 0
|-
| 0
| 1
| 0
| 1
|-
| 1
| 0
| 1
| 0
|-
| 1
| 1
| 0
| X
|}
X הוא צירוף אדיש .

המשוואה האופיינית של פליפ פלופ SR היא <math>Q(\text{next}) = S + QR'</math>.

=== פליפ פלופ JK ===
{| class="wikitable" border="1"
! colspan="2" |מצבים
! colspan="2" | קלטים
|-
! נוכחי
! הבא
! K
! J
|-
| 0
| 0
| X
| 0
|-
| 0
| 1
| X
| 1
|-
| 1
| 0
| 1
| X
|-
| 1
| 1
| 0
| X
|}
X הוא צירוף אדיש.

המשוואה האופיינית של פליפ פלופ JK היא <math>Q(\text{next}) = JQ' + K'Q</math>.

=== פליפ פלופ D ===
{| class="wikitable" border="1"
! colspan="2" |מצבים
! colspan="1" | קלט
|-
! נוכחי
! הבא
! D
|-
| 0
| 0
| 0
|-
| 0
| 1
| 1
|-
| 1
| 0
| 0
|-
| 1
| 1
| 1
|}
המשוואה האופיינית של פליפ פלופ D היא <math>Q(\text{next}) = D</math>.

==ראו גם==
* דלגלג (פליפ פלופ)
* טבלת אמת

== הערות שוליים ==

קטגוריה:מעגלים ספרתיים
פרנקנשטיין (סרט)

פרנקנשטיין (באנגלית: Frankenstein) הוא סרט מדע בדיוני-אימה אמריקאי משנת 1931 בבימויו של ג'יימס וייל, שהופק על ידי קארל לאמל ג'וניור. הסרט הוא עיבוד קולנועי למחזה משנת 1927 מאת פגי וובלינג, אשר מבוסס על הרומן משנת 1818, "פרנקשטיין" מאת מרי שלי.

הסרט, שהופק והופץ על ידי סרטי יוניברסל, זכה להצלחה ביקורתית ומסחרית. בעקבות הצלחת הסרט, נוצרו לאורך השנים מספר סרטי המשך וסרט ספין אוף לסרט זה, והייתה לו השפעה רבה בתרבות הפופולרית.
.
בשנת 1991, החליטה ספריית הקונגרס לשמר את הסרט בארכיון הסרטים הלאומי של ארצות הברית בשל "חשיבותו התרבותית, ההיסטורית והאסתטית".

== תקציר העלילה ==
המדען השאפתן ד"ר הנרי פרנקנשטיין (מגולם על ידי קולין קלייב) מנסה להפיח חיים ביצור המורכב מחלקי גוף שונים שנלקחו מגופות אותם פריץ, עוזרו הנאמן של פרנקנשטיין, גנב מבתי קברות. ד"ר פרנקנשטיין מצליח להחיות את המפלצת שלו (המגולמת על ידי בוריס קרלוף). עם זאת, עקב רשלנותו של פריץ, במקום לספק לפרנקשטיין מוח בריא, פריץ מספק לו מוח של רוצח וכתוצאה מכך המפלצת הופכת לאלימה ובלתי צפויה. ד"ר פרנקנשטיין יוצא בעקבות המפלצת החמקמקה ומנסה להתעמת עימה.

== גלריית תמונות ==
<gallery widths="280px" heights="200px">
Frankenstein and Maria (cropped).jpg|סצנת מהסרט בה פרנקשטיין (בוריס קרלוף) פוגש את הילדה מריה (מרלין האריס)
Frankenstein's_monster_(Boris_Karloff).jpg|פרנקנשטיין
</gallery>

== קישורים חיצוניים ==

* 

קטגוריה:סרטי אולפני יוניברסל
קטגוריה:סרטים בשימור ספריית הקונגרס
קטגוריה:סרטים שצונזרו
קטגוריה:סרטי שחור-לבן אמריקאיים
קטגוריה:סרטי 1931
קטגוריה:סרטי מדע בדיוני מ-1931
עמרם פרת

עמרם פרת (23 באפריל 1938 – 12 בינואר 2023) היה מעצב גרפי, מאייר וטיפוגרף ישראלי. היה עורך גרפי של המגזין "את" וכתבי עת נוספים, ראש החוג לעיצוב גרפי של שלוחת הטכניון בתל אביב ויו"ר אגודת המעצבים הגרפיים בישראל.

==ביוגרפיה==
עמרם פרת נולד בשנת 1938 בהולנד, אח לאיתמר פרת. בשנת 1939 עלה עם משפחתו לארץ ישראל. בשנים 1958–1962 למד עיצוב גרפי ב"בצלאל".

בשנות ה–60 עבד במשרד הפרסום "שחם־לבינסון־אילון", שבו עיצב אריזות למוצרים שונים והיה אחראי על קמפיינים למותגים "אתא", "אל על", "הלנה רובינשטיין", "פורד" ו־IBM.

ב-1965 עיצב את כרזת יום העצמאות תשכ"ה, שאותה תיאר: "הכרזה מבטאת את חזון אחרית הימים שלאחר מלחמת העולם השנייה. דגל הבריגדה היהודית ביד הילד, כובע הפלדה ההפוך שאין בו יותר צורך, משמש כעציץ מלא בפרחי פרג אדומים, שפרחו בשדות פלנדריה בו נהרגו רבים מחיילי בנות הברית".

בשנת 1970 זכה בפרס מטעם מוזיאון ישראל, על עיצוב כרזה להפנינג במוזיאון.

עיצב בולים, כרזות וסמלילים רבים, בהם הסמלילים של עיתון הילדים "פילון", חברת "גיבור סברינה" ומגזין "את". בשנת 1970 מונה לעורך הגרפי של "את", ושימש בתפקיד זה במשך 17 שנה. היה עורך גרפי של כתבי עת נוספים, בהם "מחשבות", "על הגובה" ו"גורמה" ושל ספרים רבים. 

עם הספרים שעיצב נמנים ספרי הבישול של רות סירקיס ובראשם "מהמטבח באהבה". בשנת 1987 ערך את ספר התצלומים "צה"ל פני אדם" שיצא לאור בהוצאה לאור של משרד הביטחון. ב-1998 ערך, יחד עם אמנון דנקנר, את "ספר הקומיקס הציוני". בשנת 2000 ערך את הספר "כאן על פני האדמה" בהוצאת כתר, שבו תצלומי טבע ונוף
בישראל.

על עבודת המעצב אמר: "בדומה לשף, על המעצב ליצור מוצר שיהיה טעים, מזין ויפה למראה. אם ביכולתו גם לחנך לטעם טוב ולאנינות הרי זה משובח, אך אין זו המטרה העיקרית".

עיצב את הגופנים "פרופיל", "פרפר", "פורטוגל", "פרתום", "פרוזה" ו"פינוקיו". את הגופן "פרת" עיצב למגזין "את" כגרסה העברית לגופן Pump, והוא שימש גם מעצבים נוספים.

היה ראש החוג לעיצוב גרפי של שלוחת הטכניון בתל אביב. בשנת 1986 היה יו"ר אגודת המעצבים הגרפיים בישראל.

נפטר ב-12 בינואר 2023, והובא לקבורה בבית הקברות ירקון.

==מיצירותיו==
<gallery>
Israel 17 Independence Day 1965.jpg|כרזת יום העצמאות תשכ"ה
20-year stamp for Operation Magic Carpet.jpg|בול עשרים שנה ליציאת תימן, 1970
</gallery>

==קישורים חיצוניים==

* 
* [https://designarchive.shenkar.ac.il/designer/834 פרת עמרם], באתר של מכון שנקר לתיעוד וחקר העיצוב בישראל
* 
* 
* 
* 

==הערות שוליים==

קטגוריה:מעצבים ישראלים
קטגוריה:ישראלים ילידי הולנד
קטגוריה:אנשי העלייה החמישית
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1938
קטגוריה:ישראלים שנפטרו ב-2023
קטגוריה:אישים הקבורים בבית הקברות ירקון
רייגן רבורד

רייגן רבורד (באנגלית: Raegan Revord; נולדה ב־3 בינואר 2008) היא שחקנית ילדה אמריקאית. ידועה בעיקר בתפקיד מיסי קופר, אחותו התאומה של שלדון קופר בסדרה "שלדון הצעיר". 

== ביוגרפיה ==
רייגן רבורד נולדה ב-3 בינואר 2008 בסן דייגו, קליפורניה, כבת יחידה לאמה, הולי רבורד.<ref></ref> בגיל 3 עברה עם אמה ללוס אנג'לס, קליפורניה והחלה להופיע בפרסומות כבר בגיל 4.<ref></ref>

== קריירה ==
רבורד הופיעה בפרסומות החל מגיל 4. היא החלה את הקריירה שלה כילדה-שחקנית בגיל 6 עם הופעתה בסדרה "משפחה מודרנית" ב-2014 בפרק החמישי של העונה השישית, בתפקיד מייגן. היא חזרה למשפחה מודרנית ב-2016 בעונה השביעית פרק 14 לאותה דמות אך ללא דיאלוג.<ref></ref><ref></ref><ref></ref>

ב־2015 הופיעה בשני סרטים קצרים: בתפקיד בלרינה בסרט "צב" עם דייוויד ארקט, ובתפקיד אנה בסרט "ג'יה" של סטיבן הו.

ב-2016 היא הופיעה בסדרה "גרייס ופרנקי" של נטפליקס וכבתו של בוב בסדרה "עם בוב ודייוויד" של נטפליקס אף היא.<ref></ref>

ב-2017 שיחקה בסרט קצר בשם "I see you". של הבמאית מנג'רי מקינאג'י, על בחור מוסלמי שמתכנן פיגוע התאבדות במרכז ניו יורק. וכן בסרט קצר נוסף בשם "Stray" בבימויו של דרו בוילן. עוד ב-2017 שיחקה בסרט "שבע משאלות" <small>(אנ')</small> סרט אימה בכיכובם של ג'ואי קינג, שרילין פן וראיין פיליפה בתפקיד קלייר הצעירה.

בטלוויזיה ב-2017 הופיעה בפרק השלישי של העונה השנייה של הסדרה "מורים" <small>(אנ').</small>

את הפריצה הגדולה שלה היא חייבת לתפקיד מיסי קופר, אחותו התאומה של שלדון קופר (איאן ארמיטאג') בסדרה "שלדון הצעיר", סדרת ספין אוף של "המפץ הגדול". החל מ-2017 ובמשך שבע עונות הסדרה נבחנת מערכת היחסים של מיסי עם שלדון, וככל שהיא מתבגרת גם עם הוריה ועם בנים בבית הספר. בסדרה אימצה רבורד מבטא טקסני אותו למדה מצפייה בלורי מטקאלף ששיחקה את האמא של שלדון בסדרה המפץ הגדול.<ref></ref><ref></ref> על תפקידה זה הייתה מועמדת ב-2018 לפרס האמן הצעיר <small>(אנ').</small>

ב-2019 היא הופיעה בפרק השלישי של הדרמה המקורית של נטפליקס "אלכסה וקייטי" בתור איינסלי.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2017
|שבע משאלות <small>(אנ')</small> 
|קלייר הצעירה
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2014, 2016
|משפחה מודרנית
|מייגן
|2 פרקים
|-
|2015
|עם בוב ודייוויד
|הבת של גרג
|פרק: "#1.3"
|-
|2016
|גרייס ופרנקי
|ילדה קטנה
|פרק: "The Vitamix"
|-
|2017–2024
|שלדון הצעיר
|מיסי קופר
|תפקיד ראשי (7 עונות): 141 פרקים
|-
|2017
|מורים <small>(אנ')</small>
|מלינדה
|פרק: "School Sweet School"
|-
|2019
|אלכסה וקייטי
|איינסלי
|פרק: "Always Something There to Remind Me"
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2008
קטגוריה:אמריקאים שנולדו ב-2008
Quevedo: Bzrp Music Sessions, Vol. 52

Quevedo: Bzrp Music Sessions, Vol. 52 הוא סינגל של הדי ג'יי הארגנטינאי ביסאראפ שהוקלט על ידי הראפר הספרדי קבדו. הוא יצא לאור ב-6 ביולי 2022, על ידי חברת התקליטים דאלה פליי, כסינגל שלא מתוך אלבום. את השיר כתבו השניים ביחד עם סנטיאגו אלבארדו.

השיר הגיע למקום הראשון במצעד הבין-לאומי של ספוטיפיי ובמצעד הבילבורד גלובל 200.

== רקע וכתיבה ==
השיר נכתב על ידי גונזאלו ג'וליאן קונדה, פדרו לואיס דומינגז קבדו וסנטיאגו אלבארדו והופק על ידי ביסאראפ.<ref></ref> השיר הוכרז באופן רשמי ב-4 ביולי 2022 באמצעות סרטון תדמית באינסטגרם של ביסאראפ, בו הכין תפריט מיוחד בבורגר קינג במדריד, כשהתיקים הכילו צעצוע של עצמו עם חלק מהפזמון של השיר.<ref></ref>

==הצלחה מסחרית==
השיר הגיע למקום הראשון במדינות אמריקה הלטינית, בהן ארגנטינה, בוליביה, צ'ילה, קולומביה, אקוודור, מקסיקו, הונדורס, פרגוואי ופרו; כמו גם לצמרת המצעדים בספרד ובאיטליה. בנוסף, הוא הגיע למקום הראשון במצעד הבילבורד גלובל 200 בשבוע השני לכניסתו.<ref></ref> בבילבורד הוט 100, נכנס השיר למקום ה-98 והגיע בשיאו למקום ה-79.<ref></ref> במצעד שירים הלטיניים של בילבורד הגיע למקום העשירי.

== וידאו קליפ ==
הווידאו קליפ לשיר פורסם ביוטיוב ב-6 ביולי 2022, ובו נראים ביסאראפ וקבדו מבצעים את השיר. במהלך השנייה 2:28, מופיע פטריק סטאר מבובספוג מכנסמרובע. מאוחר יותר, הוא טושטש עקב תביעה משפטית מניקלודיאון.<ref></ref> השיר נצפה למעלה מ-10 מיליון פעמים ב-24 השעות לצאתו, והיה למצליח ביותר של ביסאראפ בפרק זמן זה עד לצאתו של "Shakira: Bzrp Music Sessions, Vol. 53" ביחד עם שאקירה ששבר את שיא כל הזמנים לקליפ לטיני וצבר למעלה מ-50 מיליון ב-24 שעות.<ref></ref><ref name="eldiario"></ref><ref></ref> נכון לינואר 2023, הקליפ נצפה למעלה מ-430 מיליון פעמים.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה
| 100,000
|-
! פורטוגל (AFP)
| זהב
| 5,000
|-
! ספרד (PROMUSICAE)
| פלטינה ×10
| 600,000
|-
! צ’ילה (PROFOVI)
| יהלום
| 43,278,024
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ביסאראפ
קטגוריה:שירים בספרדית
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון באיטליה
בלתזר פרמוזר

בלתזר פרמוזר (בגרמנית: Balthasar Permoser; 1651, טראונשטיין – 1732, דרזדן) היה פסל גרמני שפיסל בסגנון בארוק מאוחר ורוקוקו מוקדם.

==ביוגרפיה==
פרמוזר החל את הכשרתו בזלצבורג בסדנה של וולף וייסנקירנר הצעיר ובוינה שם למד גילוף בשנהב.

פרמוזר בן ה-24 עבר לפירנצה לעבוד אצל ג'ובאני בטיסטה פוג'יני שם התמחה במשך 14 שנים.

פרמוזר נקרא לדרזדן בשנת 1689 על ידי יוהאן גאורג השלישי, הנסיך הבוחר מסקסוניה ליצור שני פסלי גן של הרקולס.

בדרכו חזרה לאיטליה נשאר כשנה בזלצבורג שם יצר שני פסלי אטלס.

בין השנים 1704–1710 עבד ב ארמון שרלוטנבורג בברלין, אחר כך חזר לדרזדן לשתף פעולה עם האדריכל מתאוס דניאל פפלמן בבניית ארמון הצווינגר עבור אוגוסט החזק, הנסיך הבוחר של סקסוניה.

==גלריה==
<gallery>
Marsyas by Balthasar Permoser at Metropolitan Museum of Art.jpg|מארסיאס במוזיאון המטרופוליטן לאמנות
Statua di San Gaetano, di Balthasar Permoser.jpg|סן גאטאנו בכנסייה על שמו בפירנצה
Dresden Hofkirche Pulpit 02.JPG|עמדת המטיף בקתדרלה של דרזדן
</gallery>

==קישורים חיצוניים==

* 
* 

קטגוריה:פסלים גרמנים
קטגוריה:ילידי 1651
קטגוריה:נפטרים ב-1732
מתן חאוי

מתן חאוי (נולד ב־24 בנובמבר 1986) הוא דוגמן ישראלי-פיני.

== ביוגרפיה ==
מתן חאוי נולד בירושלים לאב ישראלי ולאם פינית, והתגורר בילדותו בהלסינקי. הוא חזר לישראל בגיל 6 ולמד בבית ספר בירושלים. לאחר ששב להתגורר בהלסינקי, חזר לישראל לשירות בצה"ל. לקראת סוף שירותו, התגלה על ידי סוכן דוגמנות בירושלים והחל את קריירת הדוגמנות בגיל 21.

את ראשית דרכו כדוגמן החל חאוי בישראל. הוא דגמן בקמפיין עבור מותגי האופנה קסטרו, רנואר, גולף, פולגת, תמנון, הודיס, ובפרסומות ליונדאי, קליל ואחרים. בנוסף, שיחק בסדרה "שאטו עין כרם" בתפקיד אורח. ב-2016 יוצג ב-12 סוכנויות בעולם, ועבד עם מותגים כגון הוגו בוס, פייר קרדן, Moschino, KTM, פינאייר, סלקט, קסיו ו-Vogue.

בנובמבר 2022 הופיע בסדרת הדוקו "דוגמנים" של yes דוקו, שעוקבת אחרי חמישה דוגמנים<ref></ref> גברים. במשך שנתיים, עקבה הסדרה אחר הישגיו המקצועיים של חאוי, חיי המשפחה שלו ומורכבות מקצוע הדוגמנות.

חאוי נשוי לצלמת האופנה אלה אוזן ואב לילדה. הוא מתגורר בתל אביב-יפו ובהמבורג שבגרמניה.

== קישורים חיצוניים ==

* 

* 
* 

== הערות שוליים ==

קטגוריה:דוגמנים ישראלים
קטגוריה:ישראלים שנולדו ב-1986
ענת קוריאל

ענת קוריאל (נולדה ב-15 באוגוסט 1970) היא סופרת, משוררת ומורה ישראלית.

== ביוגרפיה ==
נולדה ברמת גן. היא נצר למשפחת אנוסים ענפה מספרד, מהכפר קוריאל שליד טולדו, שהוגלתה לפורטוגל ב־1492.

בשנים 1992–1995 למדה לתואר ראשון ולתעודת הוראה בלשון וספרות עברית באוניברסיטת בר־אילן. השלימה את התואר השני בספרות עברית מאוניברסיטת בר־אילן בשנת 1997. עבודת התזה שלה הייתה מונוגרפיה על המשורר יאיר הורוביץ.

משנת 1995 ועד 2013 שימשה ענת מורה לספרות בתיכון חדש בתל אביב, היא עזבה את מקצוע ההוראה עם הסימנים הראשונים למחלת פרקינסון, שאובחנה אצלה בגיל 46.

בשנת 2013 ייסדה קוריאל, יחד עם המשוררת רונית ליברמנש, את האתר לשירה עברית חדשה ליריקה, לזכר המשורר שי אריה מזרחי.

קוריאל החלה לכתוב בעקבות מות אחיה, ששם קץ לחייו. ספר הפרוזה חתכים יצא לאור בהוצאת הספריה החדשה בעריכת מנחם פרי בשנת 1999. בשנת 2019 החלה ענת בכתיבת סדרת הסיפורים הקצרים בשם "גברת פרקינסון", היוצאים לאור באתר ליריקה ועיקרם סיפורים מהווי חולי הפרקינסון. ספר שיריה את נמצאת, אני מרגישה יצא לאור בינואר 2023.

כמו כן, קוריאל פרסמה שירים במגזינים עמדה, יקום תרבות, חדרים, עכשיו, מאזנים, עתון 77, גג, "זוטא" ו"פואמה", ובעיתונים ידיעות אחרונות, הארץ, ynet ומעריב.

ענת קוריאל נשואה בשלישית לגיא חצרוני והיא אם לשני בנים. מתגוררת בכפר סבא.

== פרסומים ==
=== ספרים ===
* חתכים, הוצאת הספריה החדשה, 1999
* את נמצאת, אני מרגישה, הוצאת הספריה החדשה, 2023

=== פרסומים נבחרים אחרים ===
* "חד הורית", ידיעות אחרונות, 2 בפברואר 2007, עמוד 27
* 
* 
* 
* 
* 
* "קקטוס", הארץ, 17 במרץ 2020, עמוד 10

== קישורים חיצוניים ==

* 
* 
* [https://lyrica.org.il/ אתר ליריקה]
* [https://vimeo.com/509179613 ענת קוריאל בריאיון על מחלת פרקינסון עם אביטל דודזון]

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:יהודים שמוצאם ממגורשי ספרד
קטגוריה:צאצאי אנוסים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1970
קטגוריה:ישראלים שנולדו ב-1970
גלב ז'רדב

גלב ז'רדב (בבלארוסית: Глеб Жэрдзеў; נולד ב-18 במאי 2000 במינסק שבבלארוס) הוא כדורגלן בלארוסי המשחק בעמדת קשר הכנף.

== קריירת מועדונים ==
ז'רדב גדל במחלקת הנוער של מינסק. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הבלארוסית, וערך 11 הופעות ליגה במדי המועדון, בהן הבקיע שער אחד.

במהלך עונת הושאל ז'רדב למשך תקופה קצרה לנפטאן נובופולוטסק מהליגה הבלארוסית הראשונה. הוא ערך עשר הופעות ליגה במדי המועדון, בהן הבקיע שלושה שערים.

בעונת הושאל ז'רדב לסלביה מאזיר מליגת העל הבלארוסית. הוא ערך 23 הופעות ליגה במהלך תקופת ההשאלה, בהן הבקיע ארבעה שערים.

ב-7 בפברואר 2022 חתם ז'רדב על חוזה קבוע בסלביה מאזיר מליגת העל הבלארוסית. הוא ערך 29 הופעות ליגה במהלך עונת , בהן הבקיע עשרה שערים. בתום העונה שוחרר מהמועדון.

בינואר 2023 חתם בבני יהודה תל אביב.
== קישורים חיצוניים ==

קטגוריה:כדורגלנים בלארוסים
קטגוריה:קשרי כדורגל בלארוסים
קטגוריה:מינסק: כדורגלנים
קטגוריה:כדורגלני מינסק
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:בלארוסים שנולדו ב-2000
ז'יבקו פטקוב

ז'יבקו סטויאנוב פטקוב (בבולגרית: Живко Стоянов Петков; נולד ב-15 בפברואר 1993 בבורגס שבבולגריה) הוא כדורגלן בולגרי המשחק בעמדת החלוץ בקבוצת מועדון ספורט כפר קאסם מהליגה הלאומית.

== קריירת מועדונים ==
פטקוב שיחק בקבוצות צ'רנומורץ פומוריה (לימים פומוריה), צ'רנומורץ בורגס, נפטוצ'ימיק בורגס, צ'רנו מורה וארנה, והבאר פאזארדז'יק מליגת העל הבולגרית וליגת המשנה הבולגרית. ב-11 ביולי 2022 חתם באטאר וליקו טרנובו מליגת המשנה הבולגרית. ב-1 בינואר 2023 חתם בסוזופול מליגת המשנה הבולגרית.

ב-26 בינואר 2023, זמן קצר אחרי חתימתו בסוזופול ומבלי ששיחק במדי המועדון, חתם פטקוב במועדון ספורט כפר קאסם מהליגה הלאומית.

== קישורים חיצוניים ==

== הערות שוליים ==

קטגוריה:כדורגלנים בולגרים
קטגוריה:חלוצי כדורגל בולגרים
קטגוריה:בורגס: כדורגלנים
קטגוריה:כדורגלני צ'רנומורץ בורגס
קטגוריה:כדורגלני נפטוצ'ימיק בורגס
קטגוריה:כדורגלני צ'רנו מורה וארנה
קטגוריה:כדורגלני מועדון ספורט כפר קאסם
קטגוריה:כדורגלנים זרים בישראל
קטגוריה:ספורטאים בולגרים בישראל
קטגוריה:בולגרים שנולדו ב-1993
גודווארי

גודווארי (בנפאלית: गोदावरी नगरपालिका) היא עיר במחוז קאילאלי בדרום פרובינציית סודורפשצ'ים שבמערב נפאל. על פי מפקד האוכלוסין משנת 2021 אוכלוסיית העיר מנתה 98,746 תושבים.

==היסטוריה==
בתור יחידה מוניציפלית העיר היא חדשה, נוסדה ב-18 במאי 2014 וזאת בהתאם לדרישת החוקה החדשה של נפאל, 2015, כל העיריות והכפרים הישנים (שהיו יותר מ-3900 במספר) אורגנו מחדש ואוחדו לכדי יצירת 753 יחידות חדשות, וביניהן עיריית גודווארי שנוצרה מאיחוד של אטריה, מאלאחטי, סריפור וגטה.

בשנת 2017 הושלמה הרפורמה המוניציפלית עת אוחדה ועדת הפיתוח של הכפר גודווארי לתוך אטריה ושמה של העיר שונה לעיריית גודווארי.

==קישורים חיצוניים==
* 

==הערות שוליים==

קטגוריה:נפאל: ערים
קטגוריה:ערי בירה של יחידות מנהליות
תמה שוחט

תמה שוחט (אפריל 1936 – 30 בספטמבר 2022) ממייסדות קיבוץ נחל עוז וממקימות העיר ערד, הייתה עובדת סוציאלית בהכשרתה ומנהלת המכון להכשרת עובדים סוציאליים. נבחרה למועצה המקומית ערד. רעייתו של שר האוצר לשעבר אברהם (בייגה) שוחט ובתו של ראש הממשלה השלישי, לוי אשכול.

== קורות חייה ==
תמה שוחט נולדה באפריל 1936 בתל אביב וגדלה במעונות העובדים בעיר. במשך כארבע שנים, בשנים 1944-1940 התגוררה המשפחה בדגניה, אך לאחר מכן חזרה לתל אביב. תמה הייתה בוגרת "בית החינוך לילדי עובדים" בתל אביב. בצבא שירתה כנח"לאית בנחל עוז. באוניברסיטה העברית למדה עבודה סוציאלית, מה שהביא לעיסוקה בפרויקטים חברתיים שהיו קשורים לקליטת עלייה ולילדים בסיכון.

תמה מספרת שכילדה בעוד שידעה על פעילותו בשל אביה במקורות, לא היה לה שמץ של מושג על פעילותו בהגנה, כמי שהיה מופקד על הצד הכספי של הארגון. זה היה סוד עד תום תקופת המנדט הבריטי. בהיות המשפחה בדגניה ב' היה להם חשוב להיות כמו כולם. עוד היא סיפרה שמה השתנה במשפחת אשכול עם כניסת אביה לממשלה, תחילה כשר החקלאות והפיתוח לאחר מכן כשר האוצר, שכיהן בתפקיד 11 שנה יותר מכל הבאים אחריו: "הרבה מאוד השתנה אצלנו. עברנו לגור בירושלים, ליד עמק המצלבה, בעיצומה של תקופת הצנע. אמא שלנו, אלישבע, שהייתה אשה עם הרבה תושייה, הקימה לול קטן מאחורי הבית". תמה למדה בתיכון עין כרם ובהמשך באוניברסיטה העברית. היא הייתה בגרעין היאחזות וממקימי קיבוץ נחל עוז.

בשנת 1959, בהיותה בת 23, נישאה תמה לאברהם "בייגה" שוחט, בנו של צבי שוחט מנהל עבודה בסולל בונה. השניים היו זוג מגיל 15 והכירו בתנועת הנוער התנועה המאוחדת בתל אביב<ref></ref>.

אחרי הצבא למדה עבודה סוציאלית באוניברסיטה העברית בירושלים ועבדה במקצועה בעכו בתקופה שבה גרו בחיפה, שם למד שוחט בטכניון. ב–1962 הצטרפה אליו לצוות ההקמה של ערד. תפקידה היה להכין את אכלוס התושבים הראשונים, לראיין ולקלוט אותם בעיר. בהמשך הייתה עובדת קהילתית והאחראית לחיי התרבות בקהילה החדשה. במשך חמש שנים גרה עם שוחט בצריף קטן, שם נולדו שלושת ילדיהם.

בתחילת 1965 נבחרה תמה שוחט לרשימת המועמדים המומלצים מטעם תושבי ערד למועצה המקומית. לימים הייתה לאחת מנציגות המערך במועצה הממונה<ref></ref><ref></ref>.

בעלה של תמה, אברהם בייגה שוחט, היה בצוות ההקמה הראשון של ערד וראש המועצה הנבחר הראשון שלה כיהן מ-1967 עד 1989.

תמה שוחט הלכה לעולמה בגיל 86<ref></ref>.

== לקריאה נוספת ==
* אבירמה גולן, על עצמן: שיחות עם נשים בישראל, עם עובד, 1988.
* גיתה סופר, לאה קטן, תמה שוחט, "המשפחה ככן שיגור: משמעות גיוס הבן הבכור לצבא במשפחה הישראלית בשנות השמונים והתשעים." כתב העת של משרד הרווחה והביטחון החברתי, 1992, עמ' 351–365.

==קישורים חיצוניים==

== הערות שוליים ==

קטגוריה:דגניה ב': אישים
קטגוריה:בוגרי התנועה המאוחדת
2023 01
קטגוריה:משפחת אשכול
קטגוריה:לוי אשכול
קטגוריה:עובדות סוציאליות
קטגוריה:חברות מועצה ברשויות מקומיות בישראל
קטגוריה:נחל עוז: אישים
קטגוריה:ערד: אישים
קטגוריה:תל אביב-יפו: אישים
קטגוריה:ישראליות שנולדו ב-1936
קטגוריה:ישראליות שנפטרו ב-2022
עיצור שיני, סותם, קולי

עיצור שיני סותם קולי הוא צליל עיצורי המצוי בחלק מהשפות המדוברות. סימן ה-IPA לעיצור הוא /d̪/, ובמערכת X-SAMPA הוא נכתב כ-<tt>d_d</tt>

==מגוון וריאציות==
{| class=wikitable style=text-align:center;
|-
! תו IPA !! תיאור 
|-
| style="font-size:20px" | d̪
| d̪ "נקייה"
|-
| style="font-size:20px" | d̪ʱ
| d̪ מנושפת
|-
| style="font-size:20px" | d̪ʲ 
| d̪ מחונככת
|-
| style="font-size:20px" | d̪ʷ 
| d̪ משופתתת
|-
| style="font-size:20px" | d̪̚ 
| d̪ ללא שחרור שמיע
|-
| style="font-size:20px" | d̪ˤ 
| d̪ מלועלעת
|}

==ראו גם==

קטגוריה:בסיסי חיתוך
עיצור ענבלי, מחוכך, קולי

עיצור ענבלי מחוכך קולי מצוי בשפות מדוברות מועטות ביותר. סימן ה־IPA לעיצור הוא /ɢ͡ʁ/. כדי לבטא עיצור זה יש לבטא את העיצורים [] ו־[] בו זמנית. העיצורים ɢ͡ʁ ו-ɢ͡ʁʷ קיימים בקברדנית והיו קיימים בפרוטו-צ'רקסית.

==ראו גם==

ענבלי, מחוכך, אטום
מגווי

מגווי (בבורמזית: မကွေးမြို့) היא עיר הבירה של מחוז מגווי במיאנמר, וממוקמת על גדות הנהר איראוואד (Irawad). פגודת מיאטלון , הממוקמת בצפון העיר על גדות נהר איראווד, מהווה נקודת ציון עירונית חשובה במגווי.<ref></ref><ref></ref> אזור מגווי מפורסם בגידולי שומשום וסוגים רבים של אגוזים. זוהי גם העיר השנייה בגודלה במחוז מגווי. נמל התעופה מגווי שוכן ממזרח לעיר. העיר מהווה מרכז כלכלי אזורי לתעשיות שונות ובהם נפט ועץ.

==היסטוריה==
לפי מפקד האוכלוסין של 1953, אוכלוסיית מגווי מנתה 1,327. על פי מפקד האוכלוסין של 2014, אוכלוסיית העיר מונה 289,247.

==קישורים חיצוניים==

* 

==הערות שוליים==

קטגוריה:מיאנמר: ערים
קטגוריה:ערי בירה של יחידות מנהליות
דב אריה קליג

הרב דב אריה קליג (תרמ"ה, 1885 - ת"ש, 1940) היה רב בלודמיר, בריינזוב ובלבוב שבאוקראינה. מחבר הספרים שו"ת לב אריה, לב שמח ולב אדם.

== ביוגרפיה ==
נולד בהרובישוב שבפולין להוריו ר' שמעון הלוי וחיה מלכה קליג. עד גיל 15 למד בעירו, ולאחר מכן עבר לבעלז ולמד שם אצל האדמו"ר מבעלז למשך כעשרה חודשים. בהמשך עבר לישיבת לומז'ה ולמד שם למשך שנתיים. לאחר מכן עבר לטרסטינה שבהונגריה ולמד אצל הרב בנימין פרלמן. כעבור שנתיים חזר לעיר הולדתו וגויס לצבא למשך כשנתיים.

לאחר מכן למד זמן מה אצל דודו הרב משה קליג, ואז עבר לישיבת נובהרדוק והתחבב על הרב יחיאל מיכל אפשטיין בעל ערוך השולחן, שבאחת הפעמים שנסע מעירו אף מינה את הרב קליג כמו"צ בהיעדרו. כעבור כשנתיים וחצי עבר הרב קליג לקובנה ולמד בישיבתו של הרב צבי הירש רבינוביץ', בנו של הרב יצחק אלחנן ספקטור, שם למד במשך כשלוש שנים. בהמשך נשא אישה שאביה שימש כמו"צ בלודמיר, ועם פטירתו התמנה לשמש כמו"צ תחתיו. בהמשך התגרש מאשתו ועבר לשמש כרב בעיירה רייזנוב, וכעבור זמן מה עבר ללבוב.

בעת מלחמת העולם הראשונה נשרף כל רכושו, כולל חידושי תורה רבים ושו"ת שהעלה על הכתב וטרם הספיק להדפיס.<ref>אנציקלופדיה לחכמי גליציה חלק ד' ערך "קליג" עמ' 510.</ref>

== ספריו ==
* שו"ת לב אריה על ארבעה חלקי השולחן ערוך. לבוב תרצ"ו
* ספר לב שמח על חמישה חומשי תורה
* ספר שמירת שבת, דרשות על ענייני השבת
* ספר לב אדם על הספר חכמת אדם

== הערות שוליים ==

קטגוריה:רבנים אוקראינים
קטגוריה:לבוב: רבנים
קטגוריה:ילידי 1885
קטגוריה:נפטרים ב-1940
סבכים (על-משפחה)

סבכים (שם מדעי: Sylviidae), היא על-משפחה של ציפורי שיר מקבוצת הדרוראים. מרבית המינים חיים בעולם הישן, אך חלקם מצויים גם באמריקה הצפונית. בעבר מרבית המינים שויכו למשפחת הסבכיים, אך כיום רק 2 סוגים נשארו בה.

על-משפחה זו מכילה מעל 1,300 מינים והיא תוארה ב-1990.

==תיאור==
מרבית הסבכיים הם קטני ממדים וכשמם נחבאים וחיים בין שיחים וסבכים. רובם קטנים באורך של 9 עד 16 ס"מ ובעלי מקור צר ועדין המותאם לחטיפת חרקים וחלקם מגוונים גם בפירות, צוף וזרעים קטנים. אצל מרבית המינים שני הזוויגים בעלי מראה דומה, למעט כמה יוצאי דופן כמו הסוג סיבכי.

מרבית המינים הם מונוגמיים ובונים קנים פשוטים בצורת כוס בצמחייה נמוכה וצפופה. שני ההורים בדרך כלל עוזרים בגידול הגוזלים, אשר פורחים כעבור שבועיים מהקן.

==מיון==
המיון הנוכחי מתייחס לרשימה מ-2012 מאת Silke Fregin ועמיתיו, שמוינו לפי מחקר מורפולוגי-פילוגנטי כפי שפורסם עם תיקונים באיגוד האורניתולוגים הבין-לאומי לשנת 2019 :
*משפחה ניקטוריים (Nicatoridae
*משפחה שפמתניים (Panuridae) - בה מין יחיד: שפמתן (Panurus biarmicus)
*משפחה עפרוניים (Alaudidae)
*משפחה בולבוליים (Pycnonotidae)
*משפחה סנוניתיים (Hirundinidae)
*משפחה בבלרים גדרוניים (Pnoepygidae)
*משפחה בברים אפריקנים (Macrosphenidae)
*משפחה צטיות (Cettiidae)
*משפחה מדברוניים (Scotocercidae) - בה מין יחיד: מדברון (Scotocerca inquieta)
*משפחה אריצרוצרסיים (Erythrocercidae)
*משפחה היליים (Hyliidae)
*משפחה גנובתניים (Aegithalidae)
*משפחה עלוויתיים (Phylloscopidae)
*משפחה קניות (Acrocephalidae)
*משפחה חרגולניים ((Locustellidae)
*משפחה דונקוביוסיים (Donacobiidae) - בה מין יחיד: דונקוביוס שחור-כיפה (Donacobius atricapilla)
*משפחה בברים מלגשים (Bernieridae)
*משפחה תפריים (Cisticolidae)
*קבוצת הסבכיים:
**משפחה סבכיים (Sylviidae)
**משפחה סבכיי תוכי (Paradoxornithidae)
**משפחה לבני-עין (Zosteropidae)
**משפחה טימליים (Timaliidae)
**משפחה בברי אדמה (Pellorneidae)
**משפחה אלקיפיים (Alcippeidae)
**משפחה זנבניים (Leiothrichidae)

==קישורים חיצוניים==

==הערות שוליים==

*
קטגוריה:בעלי חיים שתוארו ב-1990
קטגוריה:על-משפחות בעלי חיים
יהונתן בן יצחק

רבי יהונתן בן יצחק מווירצבורג (נפטר לפני ד'תתקצ"ו, 1235) היה מחכמי גרמניה במאה ה-13, ונודע בעיקר בשל היותו מרבותיו של רבי יצחק מווינה, בעל אור זרוע.

==ביוגרפיה==
רבי יהונתן היה תלמידו של רבי יצחק הלבן תלמיד רבנו תם, והוא התלמיד היחיד של ר"י הלבן הידוע בשמו. למד גם אצל רבי ברוך בן יצחק מרגנשבורג, לצדו של רבי אברהם בן עזריאל בעל "ערוגת הבשם". ייתכן שלמד גם אצל רבי אליעזר ממיץ. בנוסף פנה בשאלות לרבי שמחה משפיירא.

ישב בוירצבורג, שהייתה ברבע השני של המאה ה-13 מרכז התורה העיקרי בגרמניה. תלמידו העיקרי היה רבי יצחק מווינה, שמביא בספרו אור זרוע דברים בשם רבו. תלמיד נוסף הידוע בשמו הוא רבי יוסף מבהם.

==משפחתו==
היה נשוי לחנה בת ר' יחיאל הכהן. היא נפטרה בראש השנה ד'תתקצ"ו, ועל מצבתה שנתגלתה בבית הקברות העתיק בוירצבורג נכתב "מרת חנה אמנו אלמנת יהונתן רבנו".

בנו ר' יצחק היה אף הוא ממנהיגי הקהילה היהודית בוירצבורג. לר' יצחק זה היה בן בשם עקיבא. אחד מצאצאיו נזכר בשו"ת זכרון יהודה לרבי יהודה בן הרא"ש. כמו כן היה לרבי יהונתן אח בשם יוסף, שנזכר בעדות של מהר"ם מרוטנבורג על שהותו בוירצבורג.

==הערות שוליים==

קטגוריה:ראשוני אשכנז
קטגוריה:וירצבורג: יהודים
קטגוריה:אישים שחיו במאה ה-13
I Am Machine

"I Am Machine" (בעברית: אני מכונה) הוא סינגל של להקת הרוק הקנדית ת'רי דייז גרייס. הסינגל פורסם ב-30 בספטמבר 2014<ref></ref> כסינגל השני מתוך אלבומה החמישי של הלהקה, Human.<ref></ref>

==רקע==
השיר נכתב על ידי ג'וני אנדרוז, ניל סנדרסון, מאט וולסט, ברי סטוק ובראד וולסט, והופק על ידי גאווין בראון שהשתתף גם הוא בכתיבת השיר.<ref></ref> השיר מתאר אדם שמייחל להרגיש יותר ולחוש רגשות כלשהם לגבי מצבו הנוכחי.<ref name="Loudwire"></ref>
==וידאו==
ב-28 בספטמבר 2014 הוציאה הלהקה וידאו שכלל את מילות השיר בערוץ היוטיוב ובערוץ ה-Vevo שלה.<ref></ref> הווידאו כולל סרטונים של הלהקה מקליטה את השיר.<ref name="Loudwire"/>

==פרסים==
השיר היה מועמד לשיר השנה בטקס פרסי המוזיקה של iHeartRadio לשנת 2016.<ref></ref> הבילבורד דירג את השיר במקום ה-91 ברשימת "שירי הרוק המיינסטרימי הטובים ביותר בכל הזמנים".<ref name="All Time"></ref>

==מצעדים==
===מצעדים שבועיים===
{|class="wikitable sortable plainrowheaders"
|-
! מצעד שבועי (2015)
! מיקום שיא
|-
! scope="row" |Canada Digital Song Sales (Billboard)<ref></ref>
|align="center"|72
|-
! scope="row" |(Canada Rock (Billboard
|align="center"|18
|-
! scope="row" |(US Hot Rock & Alternative Songs (Billboard
|align="center"|20
|-
! scope="row" |(US Rock Airplay (Billboard
|align="center"|12
|-
! scope="row" |(US Mainstream Rock Airplay (Billboard
|align="center"|1
|}

===מצעדים שנתיים===
{|class="wikitable sortable plainrowheaders" style="text-align:center"
|-
! מצעד שנתי (2015)
! מיקום
|-
! scope="row"| US Hot Rock Songs (Billboard)<ref></ref>
| 77
|-
! scope="row"| US Rock Airplay (Billboard)<ref></ref>
| 46
|-
|}

===מצעדי כל הזמנים===
{| class="wikitable sortable plainrowheaders" style="text-align:center"
! מצעד (כל הזמנים)
! מיקום
|-
! scope="row"| US Mainstream Rock Songs (Billboard)<ref name="All Time"/>
| 91
|}

==מכירות==
{|class="wikitable plainrowheaders" style="text-align:center"
|-
! מדינה וארגון
! סוג אישור מכירות
! מספר יחידות שנמכרו
|-
! scope="row"| קנדה (Music Canada)<ref></ref>
| תקליטון זהב
| 40,000
|-
! scope="row"| ארצות הברית (RIAA)<ref></ref>
| תקליטון זהב
| 500,000
|-
|}

==קישורים חיצוניים==

==הערות שוליים==

קטגוריה:שירי 2014
קטגוריה:סינגלים מ-2014
קטגוריה:שירי ת'רי דייז גרייס
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת RCA רקורדס
קטגוריה:סינגלים שהגיעו למקום הראשון במצעד הרוק המיינסטרימי
קוגניציה חברתית

קוגניציה חברתית (באנגלית: Social cognition) היא תחום מרכזי בפסיכולוגיה חברתית העוסק באופן שבו אנשים חושבים על עצמם ועל עולמם החברתי. התפתחות חברתית תקינה מתבססת על תהליכים קוגניטיביים שונים, אשר באמצעותם מסוגל הפרט לעקוב אחרי התנהגותם של אחרים ולהבינה. קוגניציה חברתית מתייחסת לשרשרת התהליכים הנדרשים כדי שהאדם יוכל להבין אנשים אחרים. היא כוללת יכולות תפיסתיות בסיסיות המאפשרות לפרט להבחין בין אנשים לאובייקטים, ויכולות מורכבות יותר המאפשרות לו לעשות אינטגרציה בין מספר רמזים חברתיים שונים (למשל, כיוון המבט, הבעת פנים, אינטונציה של הקול) ולפרש על פיהם את התנהגותו של האחר, והיכולת ליצור ייצוגים מורכבים לגבי כוונותיו, אמונתיו, ורגשותיו של האחר, והאופן בו הם מכוונים את התנהגותו.

רושהארט וסטריאנו מתייחסים לארבעה מרכיבים עיקריים של קוגניציה חברתית: עיבוד פרצופים, זיהוי רגשות, תיאוריה של התודעה, וייחוס תכונות לאחר. המונח קוגניציה חברתית הוא שגור במספר תחומים בפסיכולוגיה ומדעי המוח, לרוב כדי להתייחס ליכולות החברתיות הנצפות בקרב אנשים המאובחנים עם אוטיזם, סכיזופרניה ופסיכופתיה.

== ראו גם ==
* פסיכולוגיה קוגניטיבית

==קישורים חיצוניים==

== הערות שוליים ==

קטגוריה:פסיכולוגיה חברתית
יהודייה עם תפוזים

יהודייה עם תפוזים הוא ציור שמן על בד מעשה ידי הצייר הפולני אלכסנדר גרימסקי, שהושלם בשנת 1881. הציור ונרכש על ידי ב-1928, נבזז על ידי הנאצים במהלך מלחמת העולם השנייה, והוחזר לפולין רק בשנת 2011.<ref name="museum"></ref>

== תיאור ==
הציור נעשה על ידי גרימסקי בוורשה בין 1880 ל-1881. בציור נראה בעלת חנות יהודייה (שהונצחה על ידי האמן בציור אחר, "יהודיה עם לימונים"). האישה לבושה בבגדים בלויים. יש לה כיסוי על הראש וצעיף על הכתפיים. היא נושאת שני סלי תפוזים. ברקע נראים גגות בתי העיר ורשה. פניה של האישה רציניות. לחייה המודגשות והקמטים הבולטים מגבירים את השפעת העצב וחוסר האונים המשתקפים בדמותה. לעומתם עומדים התפוזים, שצבעם מהווה התייחסות לחיים, לחום ולאקלים הדרומי. הצייר חתם את שמו בפינה השמאלית התחתונה ושם את שם העיר שבה צייר את התמונה.<ref></ref>

== היסטוריה ==
התמונה הייתה שייכת במקור לחנות העתיקות Dom Sztuki בוורשה, והיא נרכשה על ידי המוזיאון הלאומי של ורשה ב-23 בפברואר 1928. במהלך הביזה של פולין במלחמת העולם השנייה, הציור נגנב על ידי הנאצים. מאז 1945 חיפשו הרשויות בפולין את מקום הימצאה. ב-26 בנובמבר 2010 הופיע הציור בשוק עתיקות בבוקסטהודה, גרמניה. משרד התרבות והמורשת הפולנית החל במשא ומתן להחזרת הציור לפולין. ב-15 ביולי 2011, לאחר ששילמה קרן PZU הפולנית לבעלים הגרמני, חזרה התמונה למוזיאון הלאומי. הסכום ששולם לא פורסם.

== קישורים חיצוניים ==

== הערות שוליים ==

קטגוריה:ביזת יצירות אמנות בידי הנאצים
קטגוריה:דיוקנאות נשים
קטגוריה:ציורי שמן
קטגוריה:ציורים מהמאה ה-19
סבכיי תוכי

סבכיי תוכי או פרדוקסורניים (שם מדעי: Paradoxornithidae) היא משפחה של ציפורי שיר, השייכת לעל-משפחת הסבכים, ולפי מספר חלוקות משוייכת למשפחת הסבכיים, אף שהיא פוצלה בשנת 2019.

תפוצת ציפורים אלה היא לאורך מזרח אסיה ודרום-מזרח אסיה והמין Chamaea fasciata מצוי גם באמריקה הצפונית. במראם הם בעלי נוצות בוהקות מעט, וכפי ששמם מרמז הם בעלי מקור עבה יחסית, כשלחלקם בעלי מקור עבה מאוד דומה למקור תוכי - דבר המהווה התאמה לתזונה בעיקר מזרעים קשים או פירות וכן מצוף וחרקים. רובם מצויים ביערות טרופיים עד ממוזגים ולרוב אינם נודדים.

בעבר הם היו קשורים מעט לירגזיים ולגנובתניים, אך כיום הם נחשבים לקרובי הסבכיים האמיתיים, לטימליים וכן לשפמתן.

==מיון==
*סוג ומין יחיד Myzornis pyrrhoura
*סוג ומין יחיד Moupinia poecilotis
*סוג ומין יחיד Lioparus chrysotis
*סוג Chrysomma
*סוג Rhopophilus
*סוג Fulvetta
*סוג ומין יחיד Chamaea fasciata
*סוג ומין יחיד Calamornis heudei
*סוג Paradoxornis
*סוג ומין יחיד Conostoma aemodium
*סוג Cholornis
*סוג Psittiparus
*סוג ומין יחיד Neosuthora davidiana
*סוג Suthora
*סוג ומין יחיד Chleuasicus atrosuperciliaris
*סוג Sinosuthora

==קישורים חיצוניים==

קטגוריה:טקסונים שתוארו בידי פרדריק מור
קטגוריה:בעלי חיים שתוארו ב-1854
קטגוריה:סבכים
היליים

היליים (שם מדעי: Hyliidae) היא משפחה של עופות אפריקאיות מהסדרה ציפורי שיר הקרובה לסבכיים ובעבר אף נכללה בהם, אך לאחרונה הוחלט להעבירה למשפחה נפרדת. המשפחה קרובה לצטיות (לפי מספר חוקרים אף נכללת בהם) ומכילה 2 מינים, יחידים שניהם בסוגם.

לפי מחקרים מולקולריים פילוגנטיים הם קרובים בעיקר למשפחה בברים אפריקנים. עופות אלה שוכני לאורך יערות באפריקה שמדרום לסהרה והם ציידי חרקים קטנים ודהויי נוצות החיים בעובי היערות. אורכן רק 7.5 עד 12 ס"מ ומשקלן כ-5 עד 14 גרם, מה שהופך אותם לבין הקטנים שבעופות היער האפריקנים.

== סוגים ==
* סוג ומין יחיד Pholidornis rushiae
* סוג ומין יחיד Hylia prasina

==קישורים חיצוניים==

קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד ארמיטאג׳ בנרמן
קטגוריה:סבכים
אלקיפה

אלקיפה (שם מדעי: Alcippe) היא סוג של ציפורי שיר יחידים במשפחת האלקיפיים (Alcippeidae). המשפחה מצויה בטבע רק ביערות דרום אסיה ודרום-מזרח אסיה.

ציפורים אלה קטנות ושוכנות קרקע ביערות טרופיים ומורדות הרים לאורך דרום ודרום-מזרח אסיה והם קרובות לסבכיים ולמשפחה סבכיי תוכי. המיון שלהם הועבר בין משפחת הטימליים, הזנבניים והמשפחה בברי אדמה אך הוחלט להעבירם למשפחה עצמאית.

ציפורים אלה כהות עד אפורות ובעלי טבעת עין בולטת. מקורם מעט נוקשה וצר ומותאם לחטיפת חרקים מעופפים, אם כי הם מגוונים גם בפירות.

==מינים==
סוג זה מכיל 10 מינים:
* Alcippe brunneicauda
* Alcippe poioicephala
* Alcippe pyrrhoptera
* Alcippe peracensis
* Alcippe grotei
* Alcippe morrisonia
* Alcippe davidi
* Alcippe fratercula
* Alcippe hueti
* Alcippe nipalensis

==קישורים חיצוניים==

קטגוריה:טקסונים שתוארו בידי אדוארד בליית
קטגוריה:בעלי חיים שתוארו ב-1844
קטגוריה:סבכים
דיוויזיית השריון ה-20 (ארצות הברית)

דיוויזיית השריון ה-20 הייתה דיוויזיית שריון של צבא ארצות הברית שלחמה במלחמת העולם השנייה. היא הופעלה ב-15 במרץ 1943 במחנה קמפבל בקנטקי.

לדיוויזיה לא היה שם רשמי למרות שהיא קישרה את עצמה לכינוי "שריונרים" בזמן האימונים במחנה קמפבל. לאחר הסמכה כדיוויזיה משחררת על ידי המרכז להיסטוריה צבאית של צבא ארצות הברית ב-28 באוקטובר 1988, והענקת תעודת שחרור על ידי המועצה להנצחת השואה של ארצות הברית, ותיקי הדיוויזיה אימצו את השם "משחררים".

== היסטוריה ==
דיוויזיית השריון ה-20 יצאה מבוסטון ב-6 בפברואר והגיעה ללה האבר, צרפת, ב-19 בפברואר 1945. בהגיעה היא נשלחה לבושי להרכבה, הכנה והכשרה נוספת של חודש. לאחר מכן היא עברה דרך בלגיה ל-Langendernbach, גרמניה, ב-10 באפריל. לאחר ששקל את פירוק הדיוויזיה החדשה כדי לספק מחליפים לדוויזיות השריון הוותיקות תחת קבוצת הארמיות ה-12 שלו, גנרל עומר בראדלי, שלח את היחידה למרקטבריט, שם צורפה הדיוויזיה לקורפוס השלישי ב-20 באפריל. שלושה ימים לאחר מכן, היא נותקה והוקצתה מחדש לקורפוס ה-15, הארמייה השביעית, בווירצבורג, גרמניה.

מצבה של הדיוויזיה כשהגיעה לחו"ל הושפע משינוי שחל לאחרונה במשימה העיקרית שלה. עד אוקטובר 1944, משימתה של דיוויזיית השריון ה-20 הייתה להכשיר חיילים ולהכשירם למשלוחים לחו"ל כתחליפי קרב ליחידות שריון. לצורך ביצוע משימה זו כללה החטיבה בכוחה מספר רב יוצא דופן של גברים אינטליגנטיים ומאומנים במיוחד, כולל סטודנטים מכמה מתוכניות ההכשרה המתקדמות של הצבא.

הדיוויזיה השתתפה בחציית הדנובה, ולאחר מכן השתתפה בשחרור מחנה הריכוז דכאו יחד עם הדיוויזיה ה-42 והדיוויזיה ה-45. במרדף אחר נסיגת כוחות גרמנים ומניעת חשש ממבצר לאומי גרמני בהרי האלפים האוסטריים, חצו גורמי דיוויזיית השריון ה-20 (בעיקר של פיקוד קרבי A) את נהר האין בווסרבורג ב-3 במאי, נכנסו לטראונשטיין ב-4 במאי ונכנסו לזלצבורג בעת שקיבלה הדיוויזיה את ההודעה שפעולות האיבה ייפסקו באירופה.

לאחר יום VE, הדיוויזיה ביצעה את תפקידי חיל הכיבוש, וחזרה לארצות הברית באוגוסט 1945, תוך שהיא מיועדת להשתתפות בפלישה שתוכננה אז ליפן. הדיוויזיה נשלחה למחנה קוק, קליפורניה, לאימון תקיפה אמפיבי, אך לאחר הטלת פצצות האטום וכניעת יפן, הושבתה היחידה ב-2 באפריל 1946 במחנה הוד בטקסס.

== הערות שוליים ==

20
20